proxectonos/corpus_dominio_legal_administrativo_tmp huggingface dataset:
27/05/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 15 de maio de 2014, da Xefatura Territorial da Coruña, pola que se somete a información pública dunha instalación eléctrica no concello de Culleredo (expediente IN407A 2013/183)

Resolución do 15 de maio de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Culleredo (expediente IN407A 2013/183). Para os efectos previstos na Lei 54/1997, do 27 de novembro (BOE núm.285), do sector eléctrico, e no título VII do Real decreto 1955/2000, do 1 de decembro (BOE núm.310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: Unión Fenosa Distribución, S. A. Domicilio social: Avda. de Arteixo, 171 - 15007 - A Coruña. Denominación: LMTS, CTS, Avda. da Coruña, n.º 1 e anexo I. Situación: concello de Culleredo. Características técnicas: – Liña de media tensión soterrada a 15/20 kV, cunha lonxitude de 30 m, coa orixe en empalmes proxectados na LMTS SMC-723, tramo entre o CT Vivendas Hnos. Conchado (Expte.113/1997) e o CT. Burgo-Sol (Expte.194/1995), en condutor RHZ1-2OL-12/20 kV-3(1x240) Al, e final no centro de transformación Avenida da Coruña, n.º 1 proxectado. – Centro de transformación non prefabricado, cunha potencia de 250 kVA e unha relación de transformación de 15000/400/230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situada no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días a partir do día seguinte ao da última publicación desta resolución. A Coruña, 15 de maio de 2014. O xefe/a territorial Por vacante O xefe do Servizo de Administración Industrial Artigo 30.3 Decreto 110/2013 (DOG. n.º 140, do 24.07.2013) Gregoria Leidy Diana Pufu Colldefors
27/05/2014 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación puntual do catálogo do PXOM para a corrección de erros na ficha D-070, creación da ficha D-070 bis e incorporación ao catálogo dun elemento de interese etnográfico coa referencia F-34

A Consellería de Medio Ambiente, Territorio e Infraestruturas, mediante Orde do día 28 de abril de 2014, outorgou a aprobación definitiva á modificación puntual do catálogo do PXOM de Santiago de Compostela: corrección de erros na ficha D-070 (conxunto en Casal da Horta), creación da ficha D-070 bis (Pazo de Lermo) e incorporación ao catálogo dun elemento de interese etnográfico coa referencia F-134 (Pombal), tramitada polo Concello de Santiago de Compostela. A precitada Orde de aprobación definitiva publicouse no Diario Oficial de Galicia o día 13 de maio de 2014. Deseguido publícase o apartado 4 (contido da modificación), aprobada definitivamente. CONTIDO DA MODIFICACIÓN O obxectivo da modificación puntual é desdobrar a ficha D-070 do catálogo xerando unha ficha independente para cada un dos dous elementos que figuran identificados nos planos I-21 e I-22. Así, na ficha D-070 (conxunto rural en Casal da Horta), corríxese o plano de emprazamento e a referencia ao plano do PXOM, que pasa a ser o I-21. Complementariamente, créase unha nova ficha, denominada 070 bis (Pazo de Lermo) para a construción existente no plano I-22, incorporando a súa descricición. Finalmente, incorpórase ao catálogo de elementos menores o pombal situado a carón do Pazo, coa referencia F-134. As correccións propostas reflíctense tamén nos planos de ordenación afectados I-21 e I-22. Santiago de Compostela, 13 de maio de 2014. A concelleira da Área de Desenvolvemento Urbano e Sostible Asdo.: dona María Pardo Valdés
27/05/2014 | Administración LocalMunicipal
Melide
Anuncio de aprobación inicial de modificacións do Regulamento de uso do ximnasio e da piscina municipal cuberta de Melide

ANUNCIO Información pública e audiencia aos interesados por prazo de 30 días da aprobación inicial de modificacións do Regulamento de uso do ximnasio e da piscina municipal cuberta de Melide (aprobado no Pleno do día 20 de decembro de 2013 e publicado no BOP n.º 77, do 24 de abril de 2014) O Pleno da Corporación, en sesión que tivo lugar o día 16 de maio de 2014, adoptou o seguinte acordo: – Aprobar inicialmente a modificación do Regulamento de uso do ximnasio e da piscina municipal cuberta de Melide. – Someter o regulamento a información pública e audiencia aos interesados por prazo mínimo de trinta días para a presentación de reclamacións e suxestións. – No caso de que se formulen reclamacións ou suxestións presentadas dentro do prazo procederase á súa resolución e aprobación definitiva no Pleno. – No caso de non presentar ningunha reclamación ou suxestión entenderase definitivamente adoptado o acordo até entón provisional. – Logo de aprobado definitivamente a modificación do Regulamento municipal entrará en vigor unha vez publicado integramente o seu texto no Boletín Oficial da Provincia e unha vez transcorrido o prazo ao que se refire o artigo 70.2 en relación co 65.2 da LBRL e comezará a aplicarse a partir do día seguinte. Melide, 20 de maio de 2014. A alcaldesa M.ª Ángeles Vázquez Mejuto
27/05/2014 | Administración LocalMunicipal
Noia
Secretaría
Calendario fiscal; anuncio de cobranza

A Xunta de Goberno Local aprobou en data tres de marzo de 2014 os períodos de pago dos tributos de vencemento periódico correspondentes ao exercicio 2014. Vistos os artigos 62.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado polo Real Decreto 939/2005, de 29 de xullo, comunicase que os períodos de cobro en voluntaria para o presente exercicio 2014 son os seguintes: En canto a modalidade, o lugar de pago e horas de ingreso, o pago farase a través de BBVA e LA CAIXA, en horario de oficina e tamén a traverso dos caixeiros de ditas entidades. Estes documentos de ingreso remitiranse aos domicilios fiscais dos suxeitos pasivos que non efectuasen a domiciliación bancaria dos recibos. Os suxeitos pasivos que teñan domiciliado o pago dos seus recibos nas entidades bancarias, recibiran no seu domicilio, o cargo efectuado na conta de dita entidade, no prazo que se indica no calendario fiscal. No suposto de que algún contribuínte que sen ter domiciliado no banco os seus tributos, non reciba o documento de ingreso no se domicilio ou ben o extraviase, deberá realizar o ingreso con un duplicado que se recollera nas oficinas de recadación do Concello de Noia. Advírtese que a non recepción do documento de ingreso non exime da obrigación de efectuar o pago nos prazos establecidos para o período voluntario de cobro. Transcurrido dito prazo, sen facerse efectivo o importe correspondente, iniciase o período executivo que de conformidade co previsto nos artigos 28 e 161 da Lei 58/20123 Xeral Tributaria, determinará o devengo dos recargas do período executivo e intereses de demora. Noia, 19 de maio de 2014 O alcalde, Rafael García Guerrero
27/05/2014 | Administración LocalMunicipal
Bergondo
Contratación
Anuncio licitación

a) Organismo: Concello de Bergondo b) Dependencia que tramita o expediente: Contratación c) Número do expediente: SV-A-01-2014 a) Descrición do obxecto: Servizo de limpeza de praias do Concello de Bergondo b) Lugar de execución: Concello de Bergondo a) Tramitación: Urxente b) Procedemento: Aberto, con multiplicidade de criterios de adxudicación Importe total 54.450 euros (ive do 21% incluído) Provisional: Non se esixe Definitiva: o 5% do precio de adxudicación (excluído o IVE) Entidade: Concello de Bergondo Enderezo: Estrada da Coruña nº 12 Localidade e Código Postal: 15165 Bergondo Teléfono: 981 791252 Fax: 981 794233 7.- Clasificación do Contratista: Non se esixe a) Data límite de presentación: dentro do prazo de 8 días naturais, a contar dende o seguinte ao da derradeira publicación do presente anuncio de licitación no BOP ou no DOG, en horario de 9:00 a 14:30 horas. b) Hora límite: ata as 14:30 horas do derradeiro día do prazo de presentación. c) Documentación a presentar: a sinalada na Claúsula 12ª do Prego de Claúsulas Administrativas Particulares. d) Lugar de Presentación: Concello de Bergondo. Rexistro Xeral. Estrada da Coruña nº 12.15165 Bergondo 1.- Oferta Económica: ata 10 puntos 2.- Medios adscritos ao cumprimento do contrato: ata 10 puntos Nos termos contidos na cláusula 16ª do Prego e coa ponderación que na mesma se sinala, publicados no perfil do contratante: www.bergondo.es a) Data: o segundo día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte b) Hora: 13:00 horas 11.- Outras informacións: A obter no lugar e polos medios indicados no punto 6 do presente anuncio y en el perfil del contratante: www.bergondo.es Serán de conta do adxudicatario os gastos sinalados no Prego de cláusulas administrativas particulares e de prescripcións técnicas. Bergondo, 20 de maio de 2014 A alcaldesa Alejandra Pérez Máquez
27/05/2014 | Administración LocalMunicipal
Cee
Incoación de expedientes de baixas de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditáronse as resolucións polas que se ordena incoar os expedientes de baixas de oficio no padrón municipal de habitantes das persoas que se relacionan deseguido, polo incumprimento da lexislación vixente en materia padroal, ao figuraren empadroadas incumprindo os requisitos establecidos no art.54 do Regulamento citado: Non sendo posible practicar a notificación no domicilio dos interesados, e de acordo co que establece o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselles por medio deste anuncio que poderán examinar o expediente de baixa de oficio nas oficinas municipais e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable da Sección Provincial do Consello de Empadroamento, ditarase a oportuna resolución de baixa das inscricións padroais. Cee, 20 de maio de 2014 A alcaldesa Zaira Rodríguez Pérez
27/05/2014 | Administración LocalMunicipal
Pontecesures
Expediente iniciado por abandono de vehículo na vía pública

Notifícase a “SUMINISTROS MEICENDE, S. L. L.”, con último enderezo coñecido en RÚA LEÓN, 45 – 15142 ARTEIXO (A CORUÑA), propietario do vehículo clase: VEHÍCULO MIXTO ADAPTABLE marca SEAT, modelo INCA 1.9 D, cor BRANCA, matrícula C-9132-BN, que tén un prazo de 15 días para retirar dito vehículo da RÚA REDONDO DE PONTECESURES (PONTEVEDRA). En caso contrario o vehículo considerarase como residuo sólido urbano procedendo a súa eliminación ou transformación como tal, mediante a entrega do vehículo a un centro autorizado de tratamento. O que se Ile notifica mediante a súa publicación no Boletín Oficial da Provincia de A CORUÑA, e no taboleiro do CONCELLO DE ARTEIXO (A Coruña) por ser a provincia e municipio do domicilio do vehículo reseñado; e de igual xeito no taboleiro do Concello de Pontecesures (Pontevedra, ó abeiro do disposto no artigo 59.4 da Lei 30/92 de 26 de novembro, significándolle ó interesado que dispón de quince días para aportar cantas alegacións, documentos ou información estime pertinentes en caso contrario o vehículo considerarase como residuo sólido urbano procedendo a súa eliminación ou transformación como tal mediante a entrega do vehículo a un centro autorizado de tratamento. Pontecesures, a día 12 de maio de 2014. O ALCALDE, Asdo.: Manuel Luis Álvarez Angueira.
29/05/2014 | Administración LocalMunicipal
Muros
Anuncio de baixas no padrón de habitantes por caducidade da inscrición

ANUNCIO DE BAIXAS POR CADUCIDADE En cumprimento do artigo 59.5 da Lei 30/92 de 26 de novembro do Réxime Xurídico das Administracións Públicas e do Procedemento Administrativo Común, unha vez Intentada a notificación persoal aos interesados que se indican máis adiante, faise pública a seguinte resolución da Alcaldía dictada o día 12 de febreiro do 2014: “En cumprimento do disposto na Lei Orgánica 14/2003 de 20 de novembro pola que modifica, entre outros, o artigo 16 da Lei 7/1985 de 2 de abril, Reguladora das Bases do Réxime Local, e pola que se establece “a renovación periódica cada dous anos das inscricións no padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”, RESOLVO: 1.–Declarar a caducidade das inscricións padronais neste concello, por non renovar dita inscrición no prazo de dous anos, das seguintes persoas: 2.–Dar as correspondentes baixas no padrón municipal de habibantes que terán a data da notificación desta resolución que se realizará polos procedementos previstos na Ley 30/1992 de 26 de novembro, de Réxime Xurídico das Administracións Públicas e do Procedemento Administrativo Común. Así no suposto de non poder practicarse a notificación ós interesados e efectuarse mediante a publicación no taboleiro de edictos e no BOP, a data da baixa será a da publicación no BOP.” Contra esta resolución, que pon fin á vía administrativa, pode Vde. interpoñer, con carácter potestativo, RECURSO DE REPOSICIÓN, no prazo dun mes perante o propio órgano que a dictou, ou RECURSO CONTENCIOSO-ADMINISTRATIVO, no prazo de dous meses perante o Xulgado do Contencioso-Administrativo da Coruña. Os anteditos prazos contaranse desque reciba esta notificación. Se interpón o recurso de reposición, non poderá acudir ó contencioso administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para dictar e notificar a resolución do recurso de reposición será o de un mes contado desde a presentación do recurso; transcorrido ese tempo sen que se dictase e notificase a resolución, Vde. pode entender desestimado o recurso de reposición para os efectos de interpoñer o contencioso administrativo. Todo iso sen prexuizo de calquera outro recurso ou acción que Vde. xulgue oportunos. Muros, 22 de maio de 2014. O secretario Luis Alberto Gil García
29/05/2014 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas, correspondente ao mes de maio de 2014

EDICTO O día 21 de maio de 2014 aprobouse por decreto da concelleira delegada de Deportes, Educación e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de maio de 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 22 de maio de 2014. A concelleira delegada de Deportes, Educación e Festas Asdo.: Susana Martínez Galdós
29/05/2014 | Administración LocalMunicipal
Ferrol
Tesourería
Convalidación a autorización número 06/04 para actuar como entidade colaboradora na xestión recadatoria correspondente ó Banco Pastor, S. A.

Resolución de 14 de maio de 2014, do concelleiro delegado da Área de Economía, Facenda, Emprego e Recursos Humanos do Concello de Ferrol, pola que se convalida a autorización número 06/04 para actuar como entidade colaboradora na xestión recadatoria correspondente ó Banco Pastor, S. A. No ano 2012 produciuse a fusión por absorción do Banco Pastor por parte do Banco Popular, pasando a denominarse Banco Popular Pastor, S. A. El 8 de octubre de 2013 o Banco Popular Pastor, S. A. volveu denominarse Banco Pastor, S. A. Recentemente o 7 de decembro de 2013 o Banco Pastor, S. A. convírtese nunha entidade independente con sede en Galicia, co CIF A-86507092, e código entidade 0238, en lugar de 0072, o que conleva unha renumeración das contas bancarias de titularidade municipal. A vista do exposto o concelleiro delegado da Área de Economía, Facenda, Emprego e Recursos Humanos, o día 14 de maio de 2014 adoptou entre outros, elevándoo a resolución, o seguinte acordo: Primeiro. –Convalidar a autorización concedida á nova entidade xurdida para actuar como colaboradora á xestión recadatoria e operativa do Concello respecto á nova denominación que se citan: Esta resolución desta resolución surtirá efectos dende o día seguinte ó da súa publicación no Boletín Oficial da Provincia. Ferrol, 20 de maio de 2014. O concelleiro delegado da Área de Economía, Facenda, Emprego e Recursos Humanos Asdo.: Alejandro Langtry Caínzos
29/05/2014 | Administración LocalMunicipal
Ferrol
Tesourería
Convalidación a autorización número 05/04 para actuar como entidade colaboradora na xestión recadatoria correspondente ó Banco Santander, S. A.

Resolución de 7 de abril de 2014, da Concelleiro delegado da área de Economía, Facenda, Emprego e Recursos Humanos do Concello de Ferrol, pola que se convalida a autorización número 05/04 para actuar como entidade colaboradora na xestión recadatoria correspondente ó Banco Santander, S. A. Por resolución da Presidencia do extinto Instituto Municipal de Facenda do Concello de Ferrol (IMFACOFE) de data 23.09.2002 autorizouse, entre outras, como entidade colaboradora na recadación do imposto sobre bens inmobles e do imposto sobre actividades económicas do exercicio 2002 a seguinte entidade: Na dita resolución autorizábase á apertura de contas operativas nas referidas entidades como receptoras da recadación obtida nas correspondentes contas restrinxidas de conformidade co estipulado no Cuaderno 60 do Consello Superior Bancario. Dita autorización foi ampliada á recadación de todo tipo de ingresos xestionados polo Concello por resolucións da Presidencia do extinto IMFACOFE de datas 06.02.2003 e 07.04.2003. O Pleno do Concello, en sesión de 27.12.2012, acordou a extinción dos OOAA dependentes do Concello, entre eles o IMFACOFE, con efectos do 31.12.2012, sendo a entidade sucesora a título universal o Excmo. Concello de Ferrol, CIF: P1503700E, polo que todas aquelas referencias ao extinto organismo (ou aos seus órganos de decisión) entenderanse feitas ao Concello de Ferrol e aos seus correspondentes órganos de decisión. Con data 9 de abril de 2014 o Banco Español de Crédito integrouse no Grupo Santander, con CIF A39000013. A vista do exposto o concelleiro delegado da área de Economía, Facenda, Emprego e Recursos Humanos, o día 14 de maio de 2014 adoptou entre outros, elevándoo a resolución, o seguinte acordo: Primeiro: Convalidar a autorización concedida á seguinte entidade para actuar como colaboradora á xestión recadatoria do Concello de Ferrol respecto nova denominación que se cita: Esta resolución desta resolución surtirá efectos dende o día seguinte ó da súa publicación no Boletín Oficial da Provincia Ferrol, 21 de maio de 2014. O concelleiro delegado da área de Economía, Facenda, Emprego e Recursos Humanos Asdo.: Alejandro Langtry Caínzos
29/05/2014 | Administración LocalMunicipal
Arzúa
Aprobación provisional de ordenanzas fiscais

ANUNCIO APROBACIÓN PROVISIONAL DE ORDENANZAS FISCAIS O Pleno do Concello, na sesión celebrada o día 26.05.2014, adoptou o acordo de aprobar provisionalmente as seguintes ordenanzas fiscais:  Ordenanza fiscal reguladora do imposto sobre instalacións, construcións e obras.  Ordenanza fiscal reguladora da taxa polo outorgamento de licenzas de apertura e pola intervención municipal en comunicacións previas e declaracións responsables.  Ordenanza fiscal reguladora da taxa polo outorgamento de licenzas urbanísticas e realización de actividades administrativas de control. Na mesma sesión acordouse a derogación das ordenanzas fiscais reguladoras destos tributos cuxa aprobación definitiva fora publicada no BOP do 11/07/2008, 26/12/2013 e 22/12/2007, respectivamente. Os interesados poderán examinar o expediente e presentar as reclamacións que estimen oportunas durante o prazo de 30 días hábiles, a contar dende o día seguinte ao da publicación deste anuncio no Boletín Oficial da Provincia, de conformidade co disposto no artigo 17, números 1 e 2, do texto refundido da Lei reguladora de facendas locais. No suposto de que non se presenten reclamacións, entenderase definitivamente adoptado o acordo ata entón provisional. Arzúa, 27 de maio de 2014. O alcalde Asdo.: José Luis García López
29/05/2014 | Administración LocalMunicipal
Arzúa
Aprobación inicial do orzamento exercicio 2004

ANUNCIO APROBACIÓN INICIAL DO PRESUPOSTO 2014 Aprobado inicialmente polo Pleno da Corporación o límite de gasto non financeiro e o orzamento xeral para o exercicio 2014 xunto coa plantilla de persoal, en cumprimento do disposto no artigo 169.1 do texto refundido da Lei reguladora de facendas locais e disposicións concordantes, exponse ao público na Secretaría deste Concello, polo prazo de 15 días hábiles, a contar dende o día seguinte ao da publicación do presente anuncio no BOP, a fin de que durante o mesmo se poidan formular as reclamacións que se consideren pertinentes, as cales serán dirixidas ao alcalde-presidente para a súa elevación ao Pleno da Corporación. Arzúa, 27 de maio de 2014. O alcalde-presidente Asdo.: José Luis García López
29/05/2014 | Administración LocalMunicipal
Laxe
Conta xeral orzamento 2013

Ditaminada pola Comisión Especial de Contas deste Concello e de conformidade co establecido no artigo 212.3 do Texto refundido da Lei reguladora das facendas locais aprobado polo Real decreto lexislativo 2/2004 do 5 de marzo, exponse ao público a Conta Xeral do exercicio 2013 deste concello. A devandita conta quedará exposta por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis, os interesados poderán presentar as reclamacións, reparos ou observacións que estimen oportunas. Laxe, 20 de maio de 2014 O alcalde, Antonio Carracedo Sacedón
29/05/2014 | Administración LocalMunicipal
Carballo
Conta xeral exercicio 2013

ANUNCIO CONTA XERAL 2013 Ponse en xeral coñecemento que nas oficinas de Intervención deste Concello está exposta ao público, polo prazo de quince días, a conta xeral do Concello e do Padroado Deportivo Municipal, correspondente ao exercicio económico 2013. Emitido informe sobre a mesma pola Comisión Informativa de Facenda, Patrimonio, Especial de Contas, Réxime Interior e Contratación do día 21/05/2014. De acordo co establecido no artigo 313 do TRLRFL R. D. Lex.2/2004, durante o prazo de quince días e oito máis, contados desde a publicación do presente anuncio, todos os interesados poderán presentar as reclamacións, reparos ou observacións que estimen convenientes. Carballo, 22 de maio de 2014. O alcalde Asdo: Evencio Ferrero Rodríguez
29/05/2014 | Administración LocalMunicipal
Dumbría
Aprobación definitiva de expediente de suplemento de créditos núm.1/14

ANUNCIO Aprobado definitivamente o expediente de suplemento de créditos núm.1/14, en cumprimento do disposto no Real Decreto Lexislativo 2/2004, de 5 de marzo, faise público o resumo por capítulos coas modificacións aprobadas, correspondendo a cada un deles ó seguinte: ESTADO DE GASTOS ESTADO DE INGRESOS Dumbría, 21 de maio de 2014. O ALCALDE Asdo.: José Manuel Pequeño Castro
29/05/2014 | Administración LocalMunicipal
Ferrol
Tesourería
Convalidación a autorización número 06/04 para actuar como entidade colaboradora na xestión recadatoria correspondente ó Banco Sabadell, S. A.

Resolución de 3 de abril de 2014, da Concelleiro delegado da área de Economía, Facenda, Emprego e Recursos Humanos do Concello de Ferrol, pola que se convalida a autorización número 06/04 para actuar como entidade colaboradora na xestión recadatoria correspondente ó Banco Sabadell, S. A. O día 5 de novembro de 2013 (Rexistro de entrada nùm.53533) comunicouse que o Banco gallego pasaba a formar parte do Grupo Banco Sabadell. Posteriormente, o día 15 de febreiro de 2014 (Rexistro de entrada núm.7089), comunicouse que a integración dos sistemas informáticos do Banco Gallego, S. A. co Banco de Sabadell, S. A., realizariase a partir do 17 de marzo de 2014, polo que a entidade Banco Gallego S. A. deixa de operar co código de entidade 0046, operando, a partir da data antes citada co código de entidade 0081 do Banco de Sabadell, S. A. Á vista de todo o anteriormente exposto, a funcionaria que subscribe proponlle a adopción da seguinte resolución: Primeiro. –Convalidar a autorización concedida á seguinte entidade para actuar como colaboradora á xestión recadatoria do Concello de Ferrol respecto nova denominación que se cita: Esta resolución desta resolución surtirá efectos dende o día seguinte ó da súa publicación no Boletín Oficial da Provincia. Ferrol, 21 de maio de 2014. O concelleiro delegado da Área de Economía, Facenda, Emprego e Recursos Humanos Asdo.: Alejandro Langtry Caínzos
19/05/2014 | Administración LocalMunicipal
Mugardos
Emprazamento procedemento abreviado 59/2014

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Único de Ferrol, ERIKA ALEXANDRA MENDIKUTE REBORDINOS. L. interpuxo recurso contencioso-administrativo contra o Concello de Mugardos sobre Admón Local, pola desestimación presunta por silencio administrativo das reclamacións efectuadas nas que se solicitaba o pago das cantidades que se lle adeudaban en concepto de intereses de demora no pago de facturas derivadas do contrato existente entre as partes e os costes financeiros derivados de dito retraso de pago. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 12 de maio de 2014 O ALCALDE, Asdo) XOSÉ FERNÁNDEZ BARCIA.
19/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44730. Ángeles Losada Gallego. Concello de Teo

Ángeles Losada Gallego, con NIF XXXXXXXXX e enderezo no lugar de Caxade, nº 42 - Luou, solicita de Augas de Galicia a autorización de obras no lugar de Caxade, parroquia de Luou (Santa María), concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44730 As obras desenvolveranse no lugar de Caxade (Caxade, 42), parroquia de Luou, na zona de policía dun rego afluente do río Sestelo, e consistirán na construción dunha edificación con destino a vivenda unifamiliar, que constará de planta baixa e baixo cuberta, cunha distancia mínima aproximada ao bordo do leito do rego de 13,20 m. segundo a documentación presentada (nº plano: URB02, de emprazamento). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 25 de abril de 2014 O xefe do servizo territorial Ángel Gómez Rey
19/05/2014 | Administración LocalMunicipal
Muros
Modificación de ordenanza fiscal

Modificación de ordenanza fiscal O Concello de Muros publica –en cumprimento do que dispoñen os artigos 70.2 da Lei 7/1985, do 2 de abril, reguladora das bases do réxime local e 17 do TRLRFL, reguladora das facendas locais– o texto íntegro da “Modificación da Ordenanza fiscal da taxa polo servizo de extinción de incendios e outras actuacións municipais de emerxencia (por solicitude de particulares interesados)”. A aprobación acordouse na sesión plenaria do día 21 de novembro de 2013, sendo o texto íntegro dos artigos obxecto de modificación é a seguinte: Artigo 5.–Cota tributaria.1. A cota tributaria determinarase en función do número de efectivos profesionais e materiais que se utilicen na prestación do servizo, o tempo investido neste e o percorrido efectuado polos vehículos que actúen.2. Para ese efecto, aplicarase a seguinte táboa: - Por cada operario-bombeiro, en cada hora ou fracción, 30 €. - Por cada vehículo, en cada hora ou fracción, 50 €. - Por cada quilómetro percorrido, 3 €. 3. A cota tributaria total será a suma das correspondentes aos dous epígrafes anteriores. Muros, 08 de maio de 2014. A alcaldesa Caridad González Cerviño
19/05/2014 | Administración LocalMunicipal
Noia
Secretaría
Baixas por caducidade de inscricións no padrón de habitantes (erro 111)

RESOLUCIÓN DA ALCALDÍA NÚMERO 1376/14 A teor do preceptuado no artigo 16.1, 2.º parágrafo, da Lei 7/1985, de 2 de abril, Reguladora das Bases de Réxime Local, que establece: “A renovación periódica cada dous anos das inscricións no padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. RESOLVO: Primeiro. –Declarar a baixa por caducidade da inscrición padroal neste Concello, por non renovar dita inscrición no prazo de dous anos das seguintes persoas e nas datas que se indican: – DANIELLY LANCHI SENAC: 16-04-2014 – MIRIAN ROSA ARBAS AÑIVARRO: 16-04-2014 – JESICA CARMEN SUNICO CAÑOTO: 10-05-2014 – MATILDE PILAR CONCELLON BOOT: 16-04-2014 Segundo. –Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 12 de maio de 2014. Ante mín O alcalde A secretaria Asdo.: Rafael García Guerrero Asdo.: Paula Ares Otero Réxime de recursos: Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
19/05/2014 | Administración LocalMunicipal
Porto do Son
Aprobación inicial do regulamento de réxime interno do Centro de Día de Porto do Son

O Pleno do Concello de Porto do Son, en sesión ordinaria celebrada o día 8 de maio de 2014, acordou aprobar inicialmente o Regulamento de réxime interno do Centro de Día de Porto do Son. De conformidade co previsto no art.49 da Lei 7/1985, do 2 de abril, reguladora das bases do réxime local, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados e axentes que poidan resultar afectados pola aprobación desa norma poidan presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Secretaría municipal de 09:00 a 14:00 horas. Porto do Son, 9 de maio de 2014. O Alcalde-Presidente, Asdo. José Luis Oujo Pouso
19/05/2014 | Administración LocalMunicipal
A Baña
Baixa de oficio no padrón habitantes

Por esta alcaldía ditouse, con data 15 de abril do 2014, resolución pola que se ordena, de acordo co disposto no art.72 do Regulamento de poboación e demarcación territorial das EE. LL., incoar expediente de baixa de oficio no padrón de habitantes da persoa que se relaciona de seguido, polo incumprimento da lexislación vixente, ao figurar empadroada incumprindo os requisitos establecidos no art.54 do regulamento citado: - John Peter Olga Leticia Jufresa Petrut, pasaporte nº D0234546 Non sendo posible practicar a notificación persoal á interesada, advírteselle por medio deste anuncio que poderá exa-minar o expediente de baixa de oficio na Secretaría municipal e, así mesmo, formular perante esta alcaldía as alegacións que estime pertinentes no prazo de quince días contados dende o seguinte á publicación do presente anuncio no Boletín Oficial da Provincia. De non presentar alegacións en prazo e unha vez recibido o informe favorable do Consello Provincial de empadroamento procederase á baixa da correspondente inscrición padroal. A Baña, 12 de maio do 2014 O Alcalde, Asdo: José Andrés García Cardeso
19/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pagos mutuos acordos no Concello de Laxe

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de LAXE, por mor das obras do Proxecto AC/06/065.01 “ACONDICIONAMENTO DA ESTRADA AC-433 A PONTE DO PORTO-LAXE.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de LAXE Data: 05 de Xuño de 2014 de 09:30 a 10:30 horas Efectuarase polo pagador deste Servizo e en presencia do Lucia Socorro Fernandez Corredor Samperio, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 12 de mayo de 2014 O xefe do servizo, Fdo.: FELIPE DE LA VEGA GÁNDARAS
19/05/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de rsu correspondente ó primeiro trimestre do ano 2014, que rexerá para o Concello de Oleiros, na zona “B”, que comprende Oleiros-Perillo-Maianca-Serantes-Dexo e Urb. Os Regos

O presidente do Consorcio “As Mariñas” mediante resolución de data 09/05/2014, aprobou inicialmente o padrón fiscal da taxa pola recollida de residuos sólidos urbanos correspondente ó primeiro trimestre do ano 2014, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O padrón quedará exposto ó público na Sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local –modificado pola Lei 57/2003, de 16 de decembro–, e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 09 de maio de 2014. O presidente José Antonio Santiso Miramontes
19/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pagos xustiprezos corredor Brión-Noia no Concello de Noia

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o Termo Municipal de Noia, por mor das obras dos Proxectos: Corredor Brión Noia Treito: Martelo-Noia e Proxecto Modificado nº 1 do Corredor Brión-Noia Treito: Martelo-Noia e Proxecto Modificado nº2 Corredor Brión-Noia Treito: Martelo-Noia e Proxecto de Construción da Nova Vía de Conexión do Corredor Brión-Noia coa Estrada AC-543 en Sampaio, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de Noia Data: 3 e 4 de Xuño de 2014 de 9:30 a 11:00 horas. Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, O xefe do servizo, Asdo.: Felipe de la Vega Gándaras
19/05/2014 | Administración LocalMunicipal
Mugardos
Anuncio padrón do SAF

Anuncio de cobranza do padrón do mes de abril do SAF a través do programa básico e da Lei da dependencia Anuncio de cobranza A resolución da Alcaldía 0423/2014 do 09/05/2014 aprobou os padróns fiscais correspondentes ao mes de abril do exercizo 2014 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da Lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/05/2014 ata o 15/07/2014. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria. Mugardos, 9 de maio de 2014. O alcalde Xosé Fernández Barcia
19/05/2014 | Administración LocalMunicipal
A Coruña
Área de Facenda e Administración Pública
Contratación
Anuncio de correción de erros (expte. As-12/2014)

Anuncio de correción de erros (expte. As-12/2014) Rectifícase o anuncio publicado nese BOP de data 8 de maio de 2014, páxina 4945, relativo á licitación do servizo de mantemento hidráulico do Aquarium Finisterrae e mantemento do aire acondicionado e outros servizos dos Museos Científicos Coruñeses, no sentido de que, no seu punto 2, apartado: duración do contrato, deberá decir: 2. Duración: tres anos prorrogables por tres máis. A Coruña, 12 de maio de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
19/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.44728. Josefa Dolores Tubío Blanco. Concello de Rianxo

Josefa Dolores Tubío Blanco, con NIF XXXXXXXXX e enderezo no lugar de Carballal, nº 18 - Araño, concello de Rianxo, solicita de Augas de Galicia a autorización de obras no lugar de Carballal, parroquia de O Araño (Santa Baia), concello de Rianxo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44728 As obras desenvolveranse na parcela con referencia catastral 001201900NH12F0001YW, e consistirán no seu peche parcial polos lindes surleste (24 m. l. en paralelo ao regato); suroeste (en toda a súa lonxitude) e noroeste (8,00 m. l.), na zona de policía do regato Veiga da Fonte. O peche constituirase con zapatas de formigón armado, muros de bloque e postes e malla metálica plastificada, cunha altura máxima sobre o terreo de 1,80 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 25 de abril de 2014 O xefe do servizo territorial Ángel Gómez Rey
19/05/2014 | Administración LocalMunicipal
Muros
Aprobación provisional Ordenanza regulado funcionamento da pista de pádel municipal e do prezo público pola utilización das súas instalacións

O Pleno do Concello de Muros, en sesión ordinaria de 24 de abril de 2014 acordou a aprobación provisional da Ordenanza Reguladora do Funcionamento da pista de pádel Municipal e do prezo público pola utilización das súas instalacións. O que se fai público en virtude do disposto no art.49 da Lei 7/85, reguladora das Bases do Réxime Local, co fin de que os interesados presenten as alegacións ou suxerencias que consideren oportunas durante o prazo de trinta días hábiles computados a partir do seguinte o da efectiva publicación do presente anuncio no B. O. P, e tendo a súa disposición a deventita ordenanza na Secretará do Concello. Se trascurrido o devantito prazo non se presentaron reclamacións, considerarase aprobada definitivamente. En Muros, 9 de maio de 2014 A Alcaldesa, Caridad González Cerviño.
19/05/2014 | Administración LocalMunicipal
Porto do Son
Aprobación inicial do Regulamento de venda ambulante do Concello de Porto do Son

O Pleno do Concello de Porto do Son, en sesión ordinaria celebrada o día 8 de maio de 2014, acordou aprobar inicialmente o Regulamento de venda ambulante do Concello de Porto do Son. De conformidade co previsto no art.49 da Lei 7/1985, do 2 de abril, reguladora das bases do réxime local, sométese a información pública o expediente polo prazo de trinta días hábiles, a contar desde o seguinte ao de publicación deste anuncio no Boletín Oficial da Provincia, aos efectos de que todos os interesados e axentes que poidan resultar afectados pola aprobación desa norma poidan presentar as reclamacións e facer as suxestións que estimen pertinentes. Transcorrido o prazo sen terse presentado alegacións entenderase definitivamente adoptado o acordo. Os interesados poderán consultar o expediente na Secretaría municipal de 09:00 a 14:00 horas. Porto do Son, 9 de maio de 2014. O Alcalde- Presidente, Asdo. José Luis Oujo Pouso
19/05/2014 | Administración LocalMunicipal
Porto do Son
Modificación do réxime de delegacións de competencias da Alcaldía

De conformidade co disposto nos arts.43, 44.3 e 114.3 do Regulamento de organización, funcionamento e réxime xurídico das Entidades Locais, a Alcaldía- Presidencia do Concello de Porto do Son, por decreto do 9 de maio de 2014, dispuxo: “Primeiro.- Modificar a estrutura e organización dos servizos administrativos do Concello de Porto do Son establecida polo decreto da Alcaldía núm.196/2011, do 22 de xuño, e modificada polo decreto núm.53/2012, do 10 de febreiro, segundo se relaciona a continuación: - Área de Alcaldía- Presidencia: Urbanismo, Seguridade, Protección Civil e Relacións Veciñais. - Área de Economía, Facenda, Cultura, Persoal e Tramitación Administrativa. - Área de Obras, Servizos, Educación e Sanidade. - Área de Montes, Medio Ambiente, Medio Rural e Mariño. - Área de Servizos Sociais, Promoción Económica e Ordenación do Territorio. - Área de Turismo, Deportes e Festexos. Segundo.- Revogar e deixar sen efecto a delegación especial de servizo para dirixir e xestionar as áreas de Cultura, Educación, Relacións Veciñais e Sanidade do Concello de Porto do Son efectuada a favor da concelleira Dª. Pilar Patricia Luz Mirian Lechiguero Baldrich, e conferir as seguintes delegacións de servizo: - Dª Yurani Zallo Nañez: Área de Economía, Facenda, Cultura, Persoal e Tramitación Administrativa. - Dª Yama Barbed Crisol: Área de Obras, Servizos, Educación e Sanidade. Terceiro.- Dar conta da presente resolución ao Pleno na primeira sesión que se celebre, notificarlla aos interesados e proceder á súa publicación no BOP, sen prexuízo da súa efectividade desde o día seguinte ao da súa sinatura.” Porto do Son, 9 de maio de 2014. O Alcalde- Presidente, Asdo. José Luis Oujo Pouso.